На основу члана 99 став 7 Закона о стечају (Службени гласник РС бр. 104/06, 13/2010 и 83/2014) стгечајни дужник АКЦИОНАРСКО ДРУШТВО ЗА ПРОИЗВОДЊУ, ПРЕРАДУ И ПРОМЕТ ПОЉОПРИВРЕДНИХ ПРОИЗВОДА „ДРАГАН МАРКОВИЋ" ОБРЕНОВАЦ- у стечају из Обреновца, ул. Краља Петра I бр.27,  матични број 07042442, кога заступа стечајни управник Агенција за лиценцирање стечајних управника-Центар за стечај, а по пуномоћју повереник Васиљ Васиљевић
ОГЛАШАВА

издавање у закуп пољопривредног земљишта 
јавним прикупљањем писaних понуда
	Предмет издавања у закуп

	Пољопривредно земљиште у власништву стечајног дужника 1/1, укупне обрадиве површине око  389,6809 ха, као једна целина, и то:

	Ред. Бр.
	КАТАСТАРСКА ОПШТИНА
	Обрадива површина у хектарима по Катастарским oпштинама 

	
	
	Својина 1/1

	1
	Бргулице
	0

	2
	Велико Поље
	0

	3
	Грабовац
	30,0502

	4
	Дрен
	72,9548

	5
	Дражевац
	0

	6
	Забрежје
	5,6065

	7
	Звечка
	0

	8
	Конатице
	33,4317

	9
	Кртинска
	0

	10
	Љубинић
	4,2253

	11
	Орашац
	29,5975

	12
	Пироман
	1,0485

	13
	Ратари
	0

	14
	Пољане
	19,2856

	15
	Скела
	0

	16
	Стублине
	25,334

	17
	Трстеница
	117,7698

	18
	Уровци
	11,6896

	19
	Ушће
	38,6874

	 
	Свега
	389,6809


УСЛОВИ:

Право на учешће у поступку издавања у закуп јавним прикупљањем понуда имају сва правна и физичка лица која:

1. Након добијања профактуре изврше уплату ради откупа документације у износу од 150.000,00 динара на текући рачун стечајног дужника број 105-12264-97 код АИК банке Београд. Профактура се може преузети сваког радног дана од 09:00 до 14:00 часова, а најкасније до 31.12.2020. године, уз обавезну најаву поверенику стечајног управника;
2. Уплате депозит у износу од 2.000.000,00  динара на текући рачун стечајног дужника број 105-12264-97 код АИК банке Београд, најкасније до 31.12.2020 године; Уплаћени депозит за првопласираног понуђача урачунаће се у цену закупа. Осталим понуђачима депозит ће бити враћен по истеку рока од 3 дана од дана закључења уговора са првопласираним понуђачем;
3. Потпишу изјаву о губитку права на повраћај депозита. Изјава чини саставни део документације сачињене за потребе издавања пољопривредног земљишта у закуп.
Пољопривредно земљиште се издаје у виђеном стању, без икаквих гаранција, тако да се закупац не може позивати на његове физичке недостатке. Закупац је дужан да пре потписивања уговора о закупу прегледа предмет закупа. Накнадне рекламације након потписивања уговора о закупу се неће признати.
У случају да се у смислу члана 112. Закона о стечају створе услови да се по излучним захтевима трећих лица излуче делови непокретности - земљишта које је предмат закупа, као и у случају било каквог другог основаног стицања права на земљишту које је предмет закупа од стране трећих лица, Закупац је дужан да прихвати овај ризик те се о предметном основу одриче било каквих новчаних и неновчних потраживања према Закуподавцу. Закупац је сагласан да се на основу одлуке о признању излучног права (или по другом  валидном правном основу) излучном повериоцу или трећим лицима која су законски стицаоци преда у непосредну државину земљиште на коме је ово право признато.

Закупац је дужан да о свом трошку ангажује овлашћеног геометра за идентификацију катастарских парцела. 
Укупна површина обрадивог пољопривредног земљишта опредељеног за закуп биће утврђена приликом увођења закуподавца у посед, о чему ће бити потписан записник.
Закуп се уговара на временски период почев од 15.01.2021. године до скидања усева рода 2021. године.
Закупнина се плаћа у целости, у року 8 (осам) дана од дана  потписивања уговора за цео период закупа, а пре уласка закупца у посед земљишта које је предмет закупа.
Након уплате депозита, а најкасније до 04.01.2021. године, потенцијални закупци, ради правовремене евиденције, морају предати поверенику Агенције за лиценцирање стечајних управника: попуњен образац пријаве за учешће, доказ о уплати депозита, потписану изјаву о губитку права на повраћај депозита, извод из регистра привредних субјеката и ОП образац (ако се као потенцијални закупац пријављује правно лице), односно извод из регистра пољопривредног домаћинства и копију личне карте (ако се као потенцијални понуђач јавља физичко лице), овлашћење за заступање, уколико отварању достављених понуда присуствује пуномоћник или законски заступник (за правна лица),
Крајњи рок за достављање понуда је 05.01.2021. године до 10:45 часова. Прихватају се искључиво понуде у запечаћеној коверти са назнаком »ПИСМЕНА ПОНУДА ЗА ЗАКУП ПОЉОПРИВРЕДНОГ ЗЕМЉИШТА АКЦИОНАРСКО ДРУШТВО ЗА ПРОИЗВОДЊУ, ПРЕРАДУ И ПРОМЕТ ПОЉОПРИВРЕДНИХ ПРОИЗВОДА „ДРАГАН МАРКОВИЋ" ОБРЕНОВАЦ- у стечају из Обреновца, ул. Краља Петра I бр.27,  08454949 – НЕ ОТВАРАТИ» на коверти. 

Минимално прихватљива понуда износа закупнине је 175 eur-a по хектару у динарској противвредности по средњем курсу НБС на дан уплате, с тим да понуда мора бити исказана по хектару.
Понуде се достављају на следећу адресу: Агенција за лиценцирање стечајних управника - Центар за стечај, Београд, Теразије 23, трећи спрат. Отварање понуда биће одржано дана 05.01.2021. године у 11:00 часова (15 минута по истеку времена за достављање понуда) на адреси Агенција за лиценцирање стечајних управника - Центар за стечај, Београд, Теразије 23, трећи спрат.
Запечаћена коверта са понудом доставља се лично и треба да садржи:
- пријаву за учешће потписану лично или од стране овлашћеног лица и доказ да је у питању овлашћено лице;
- доказ о уплати депозита;
- безусловну понуду, уз навођење јасно одређеног износа на који понуда гласи;

- потписану изјаву о губитку права на повраћај депозита;
- овлашћење за заступање, уколико отварању понуда не присуствује понуђач лично;

- извод из регистра привредних субјеката и ОП образац, ако се као понуђач јавља правно лице, односно извод из регистра пољопривредних домаћинстава, ако се као понуђач јавља физичко лице;

- извод из регистрације пољопривредног домаћинства, ако се као понуђач јавља физичко лице
Понуда мора да буде јасна, недвосмислена, читко исписана и оверена печатом и потписом овлашћеног лица. Понуде са варијантама нису дозвољене. Све понуде се достављају на српском језику. 

Непотпуне и неуредне понуде, као и понуде које садрже услов неће се узимати у разматрање.

Након отварања понуда комисија ће јавно прочитати резултате из свих приспелих понуда које се узимају у разматрање, те ће, уколико буде више понуђача дати могућност да исти три пута побољшају своје иницијалне понуде.
НАПОМЕНЕ
Oсим закупнине из члана 3. овог Уговора, Закупац преузима обавезу да сноси и трошкове  пореских и других обавеза по питању закупљеног земљишта (порез на земљиште), дохотка од пољопривреде и закупнине које се по основу закупа имају платити надлежном финансијском органу.
Учесницима који нису стекли статус закупца или другог најбољег понуђача, депозит се враћа у року од 3 дана од дана проглашења најбољег понуђача. Уплатилац депозита губи право на повраћај депозита у складу са Изјавом о губитку права на повраћај депозита.
Уговор о закупу пољопривредног земљишта закључује се у року од 3 радна дана од дана прибављања сагласности Одбора поверилаца.
Порезе и трошкове који произлазе из закљученог уговора  о закупу у целости сноси закупац.
Закуподавац није у обавези да прихвати ни једну достављену понуду.
Oвлашћено лице: Повереник Васиљ Васиљевић, контакт телефон 011/3282256; 060/3804-606 или путем електронске поште на адресу vasilj.vasiljevic@gmail.com
